CELEX: 32020R0204
Language: lv
Date: 2019-11-28 00:00:00
Title: Komisijas Īstenošanas Regula (ES) 2020/204 (2019. gada 28. novembris) par Eiropas ceļu lietotāju nodevu elektroniskās iekasēšanas sistēmas pakalpojumu sniedzēju detalizētiem pienākumiem, Eiropas ceļu lietotāju nodevu elektroniskās iekasēšanas pakalpojuma apgabala paziņojuma minimālo saturu, elektroniskajām saskarnēm, prasībām attiecībā uz savstarpējas izmantojamības komponentiem un ar ko atceļ Lēmumu 2009/750/EK

17.2.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 43/49
               
            
         KOMISIJAS ĪSTENOŠANAS REGULA (ES) 2020/204
         (2019. gada 28. novembris)
         par Eiropas ceļu lietotāju nodevu elektroniskās iekasēšanas sistēmas pakalpojumu sniedzēju detalizētiem pienākumiem, Eiropas ceļu lietotāju nodevu elektroniskās iekasēšanas pakalpojuma apgabala paziņojuma minimālo saturu, elektroniskajām saskarnēm, prasībām attiecībā uz savstarpējas izmantojamības komponentiem un ar ko atceļ Lēmumu 2009/750/EK
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2019. gada 19. marta Direktīvu (ES) 2019/520 par ceļu lietotāju nodevu elektroniskās iekasēšanas sistēmu savstarpēju izmantojamību un informācijas par ceļu lietošanas maksu nesamaksāšanu pārrobežu apmaiņas veicināšanu Savienībā (1) un jo īpaši tās 5. panta 11. punktu, 6. panta 9. punktu, 14. panta 3. punktu, 15. panta 6. punktu un 15. panta 7. punktu,
         pēc apspriešanās ar Ceļu lietotāju nodevu elektroniskās iekasēšanas komiteju,
         tā kā:
         
                     (1)
                  
                  
                     Lai pabeigtu tiesisko regulējumu, kas nodrošinās ceļu lietotāju nodevu elektroniskās iekasēšanas sistēmu savstarpēju izmantojamību, ir jānosaka detalizētas prasības saistībā ar Eiropas ceļu lietotāju nodevu elektroniskās iekasēšanas pakalpojuma (EETS) pakalpojumu sniedzēju pienākumiem, EETS apgabala paziņojuma saturu, elektroniskajām saskarnēm un prasībām attiecībā uz savstarpējas izmantojamības komponentiem.
                  
               
                     (2)
                  
                  
                     Lai izvairītos no problēmām EETS sistēmas darbībā, EETS pakalpojumu sniedzējiem būtu jānosaka prasība pārraudzīt savus pakalpojumus un sadarboties ar nodevu iekasētāju, kad tiek veikti nodevu iekasēšanas sistēmas testi.
                  
               
                     (3)
                  
                  
                     
                        EETS pakalpojumu sniedzējiem būtu jāsniedz nodevu iekasētājiem konkrēti dati, lai varētu verificēt noteiktās nodevas aprēķinu.
                  
               
                     (4)
                  
                  
                     Lai nodrošinātu EETS sistēmas netraucētu darbību, EETS pakalpojumu sniedzējiem būtu jāsniedz tehniskais atbalsts transportlīdzekļa iekārtu identificēšanā.
                  
               
                     (5)
                  
                  
                     Ja šīs regulas noteiktie pasākumi paredz personas datu apstrādi, tā būtu jāveic saskaņā ar Savienības tiesību aktiem par personas datu un privātuma aizsardzību, proti, saskaņā ar Eiropas Parlamenta un Padomes Regulu (ES) 2016/679 (2) un, attiecīgā gadījumā, saskaņā ar Eiropas Parlamenta un Padomes Direktīvu 2002/58/EK (3). Šajā sakarā EETS pakalpojumu sniedzējiem būtu jānosaka prasība sniegt nodevu iekasētājiem tikai tos klientu datus, kas nepieciešami, lai nodrošinātu pareizu EETS darbību.
                  
               
                     (6)
                  
                  
                     Lai lietotājiem sniegtu pienācīgu informāciju, rēķinos pārredzamā veidā būtu jānorāda dažādās pakalpojuma un nodevas komponentes.
                  
               
                     (7)
                  
                  
                     Būtu jānosaka minimālais EETS apgabala paziņojuma saturs, lai EETS pakalpojumu sniedzējiem būtu pietiekama skaidrība par EETS pakalpojumu sniegšanas nosacījumiem attiecīgajā nodevas apgabalā.
                  
               
                     (8)
                  
                  
                     
                        EETS netraucētai darbībai ir vajadzīgs minimāls harmonizācijas līmenis elektroniskajām saskarnēm un to darbībai starp dažādām pusēm, jo īpaši starp nodevu iekasētājiem un EETS pakalpojumu sniedzējiem.
                  
               
                     (9)
                  
                  
                     Lai nodrošinātu iesaistīto pušu aprīkojuma korektus sakarus un darbību, kā arī panāktu EETS savstarpējās izmantojamības un izpildes netraucētu un drošu darbību, būtu jāparedz konkrētas prasības attiecībā uz infrastruktūru.
                  
               
                     (10)
                  
                  
                     Lai EETS pakalpojumu sniedzēju akreditācijas procesu padarītu efektīvāku, ir daļēji jāharmonizē procedūra, ar kuru novērtē savstarpējas izmantojamības komponentu atbilstību specifikācijām un piemērotību lietošanai dažādos EETS apgabalos. Tāpēc ir jānosaka šāda procedūra, tai skaitā EK deklarāciju saturs un formāts.
                  
               
                     (11)
                  
                  
                     Lai nodrošinātu tiesiskā regulējuma saskaņotību un EETS sistēmas pienācīgu darbību, no datuma, līdz kuram visām dalībvalstīm ir jātransponē Direktīva (ES) 2019/520, būtu jāatceļ Komisijas Lēmums 2009/750/EK (4), un šajā datumā būtu jāsāk piemērot šo regulu un minētajā direktīvā norādītos deleģētos aktus.
                  
               
                     (12)
                  
                  
                     Šajā regulā paredzētie pasākumi ir saskaņā ar Direktīvas (ES) 2019/520 31. panta 1. punktā minētās Ceļu lietotāju nodevu elektroniskās iekasēšanas komitejas atzinumu,
                  
               IR PIEŅĒMUSI ŠO REGULU.
         
            1. pants
            Darbības joma
            Šī regula nosaka detalizētus pienākumus EETS pakalpojumu sniedzējiem, informāciju par minimālo EETS apgabala paziņojuma saturu, specifikācijas elektroniskajām saskarnēm starp savstarpējas izmantojamības komponentiem, šiem komponentiem piemērojamās prasības un procedūru, ko dalībvalstis piemēro, lai novērtētu savstarpējas izmantojamības komponentu atbilstību specifikācijām un piemērotību lietošanai.
         
         
            2. pants
            
               EETS
               pakalpojumu sniedzēju detalizētie pienākumi
            
            
               1.   Lai pārraudzītu savu pakalpojumu veiktspēju, EETS pakalpojumu sniedzēji ievieš pārbaudītus darbības procesus, kas nosaka atbilstošus pasākumus gadījumiem, kad tiek atklātas veiktspējas problēmas vai integritātes pārkāpumi.
            
            
               2.   Sistēmās, kuru pamatā ir globāla navigācijas satelītu sistēma, EETS pakalpojumu sniedzēji pārrauga navigācijas un pozicionēšanas satelītu lokalizācijas datu pieejamību. Tie paziņo nodevu iekasētājiem par grūtībām, kas varētu rasties ar satelītsignālu uztveršanu saistīto nodevu deklarācijas datu noteikšanā.
            
            
               3.   Nodevu iekasētājs var pieprasīt, lai EETS pakalpojumu sniedzējs sadarbojas tādu nepieteiktu un detalizētu nodevu iekasēšanas sistēmas testu veikšanā, kas skar transportlīdzekļus, kuri atrodas kustībā vai nesen ir atradušies kustībā nodevu iekasētāja EETS apgabalā(-os). Konkrētam EETS pakalpojumu sniedzējam gada laikā šādām pārbaudēm pakļauto transportlīdzekļu skaits ir proporcionāls EETS pakalpojumu sniedzēja gada vidējai satiksmei vai prognozētajai satiksmei nodevu iekasētāja EETS apgabalā(-os).
            
            
               4.   Ja vien nav citas vienošanās, EETS pakalpojumu sniedzējs nodevu iekasētājam sniedz turpmāk minēto informāciju, kas ir vajadzīga, lai nodevu piemērotu EETS lietotāju transportlīdzekļiem vai lai nodevu iekasētājs varētu verificēt tās nodevas aprēķinu, ko EETS lietotāju transportlīdzekļiem piemērojuši EETS pakalpojumu sniedzēji:
               
                           a)
                        
                        
                           
                              EETS lietotāja transportlīdzekļa reģistrācijas numura zīmes numuru, tai skaitā starptautisko reģistrācijas numura zīmes valsts kodu;
                        
                     
                           b)
                        
                        
                           
                              EETS lietotāja konta identifikatoru;
                        
                     
                           c)
                        
                        
                           
                              OBE identifikatoru, ja tas EETS apgabalā tiek izmantots;
                        
                     
                           d)
                        
                        
                           transportlīdzekļa klasifikācijas parametrus, kas vajadzīgi piemērojamā tarifa noteikšanai.
                        
                     Datu apmaiņa notiek atbilstoši šīs īstenošanas regulas I pielikuma noteikumiem.
            
            
               5.   EETS pakalpojumu sniedzēji nodrošina piemērotu pakalpojumu un tehnisko atbalstu, lai nodrošinātu transportlīdzekļa iekārtu pareizu iestatīšanu. EETS pakalpojumu sniedzēji atbild par noteiktiem transportlīdzekļu klasifikācijas parametriem, kas ir saglabāti transportlīdzekļa iekārtās vai to atbalsta sistēmā. Mainīgie transportlīdzekļu klasifikācijas parametri, kuri var atšķirties atsevišķos braucienos vai mainīties brauciena laikā un kurus paredzēts ievadīt, atrodoties transportlīdzeklī, ir konfigurējami, izmantojot piemērotu cilvēka un mašīnas saskarni.
            
            
               6.   Attiecīgā gadījumā EETS pakalpojumu sniedzēji EETS lietotājiem izdotajos rēķinos EETS pakalpojumu sniedzēju pakalpojumu maksas skaidri nodala no iekasētajām nodevām un, ja vien lietotājs nenolemj citādi, norāda vismaz laiku un vietu, kurā nodeva iekasēta, kā arī attiecīgajam lietotājam atbilstošās konkrētās nodevas komponentus.
            
            
               7.   EETS pakalpojumu sniedzējs nekavējoties informē EETS lietotājus par nodevas nedeklarēšanu saistībā ar to kontiem, piedāvājot iespēju situāciju normalizēt, pirms tiek veikti izpildes pasākumi, ja tas ir iespējams saskaņā ar valsts tiesību aktiem.
            
         
         
            3. pants
            
               EETS
               apgabala paziņojums
            
            
               EETS apgabala paziņojumā, kas minēts Direktīvas (ES) 2019/520 6. panta 2. punktā, ir vismaz tie elementi, kuri uzskaitīti šīs īstenošanas regulas II pielikumā, un tas atbilst minētā pielikuma prasībām.
         
         
            4. pants
            
               EETS
               iesaistīto personu pienākumi un saskarnes
            
            
               1.   Nodevu iekasētāji un EETS pakalpojumu sniedzēji izveido vienotu saskarni un ievieš sakaru protokolus, kas atbilst šīs īstenošanas regulas I pielikuma prasībām. Izmantojot savstarpēji izmantojamus sakaru kanālus, EETS pakalpojumu sniedzēji nodrošina nodevu iekasētājiem drošu informāciju par nodevas iekasēšanas darbībām un kontroli/izpildi atbilstoši piemērojamām tehniskajām specifikācijām.
            
            
               2.   EETS pakalpojumu sniedzēji nodrošina, ka nodevu iekasētāji spēj viegli un skaidri noteikt, vai transportlīdzeklis, kas atrodas kustībā to EETS apgabalā, kurā obligāti jāizmanto OBE, un, iespējams, izmanto EETS, patiešām ir aprīkots ar validētu un pareizi funkcionējošu EETS OBE, kas sniedz pareizu informāciju.
            
            
               3.   EETS OBE nodrošina cilvēka un mašīnas saskarni, kas lietotājam norāda par OBE pareizu funkcionēšanu, un saskarni mainīgo nodevas parametru deklarēšanai un šo parametru iestatījumu norādīšanai.
            
         
         
            5. pants
            Atbilstība specifikācijām un piemērotība lietošanai
            Savstarpējas izmantojamības komponentu atbilstību specifikācijām un piemērotību lietošanai novērtē saskaņā ar šīs īstenošanas regulas III pielikumu.
         
         
            6. pants
            Atcelšana
            Lēmumu 2009/750/EK atceļ no 2021. gada 19. oktobra.
         
         
            7. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 19. oktobra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 28. novembrī
            
               
                  Komisijas vārdā –
               
               
                  Priekšsēdētājs
               
               Jean-Claude JUNCKER
            
         
         
            (1)  OV L 91, 29.3.2019., 45. lpp.
         
         
            (2)  Eiropas Parlamenta un Padomes 2016. gada 27. aprīļa Regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (OV L 119, 4.5.2016., 1. lpp.).
         
            (3)  Eiropas Parlamenta un Padomes 2002. gada 12. jūlija Direktīva 2002/58/EK par personas datu apstrādi un privātās dzīves aizsardzību elektronisko komunikāciju nozarē (OV L 201, 31.7.2002., 37. lpp.).
         
            (4)  Komisijas 2009. gada 6. oktobra Lēmums 2009/750/EK par Eiropas ceļu lietotāju nodevu elektroniskās iekasēšanas sistēmas un tās tehnisko elementu definēšanu (OV L 268, 13.10.2009., 11. lpp.).
      
      
         
            I PIELIKUMS
            EIROPAS CEĻU LIETOTĀJU NODEVU ELEKTRONISKĀS IEKASĒŠANAS PAKALPOJUMA SASKARNES
            Eiropas ceļu lietotāju nodevu elektroniskās iekasēšanas pakalpojuma (EETS) pakalpojumu sniedzēji un nodevu iekasētāji izmanto šādas saskarnes.
            
                        1.
                     
                     
                        Ceļa malā esošas elektroniskas radio saskarnes starp EETS pakalpojumu sniedzēja transportlīdzekļa iekārtām (OBE) un nodevu iekasētāja stacionāro vai mobilo iekārtu. Ceļa malā esošās standartizētās saskarnes starp OBE un nodevu iekasētāju stacionāro un mobilo iekārtu atbalsta vismaz:
                        
                                    a)
                                 
                                 
                                    specializētu šaura diapazona sakaru (DSRC) iekasēšanas darījumus, kas atbilst šādām prasībām:
                                    
                                                i)
                                             
                                             
                                                
                                                   EETS pakalpojumu sniedzēju OBE atbilst standartam EN 15509:2014 (1), kā arī ETSI ES 200674-1 V2.4.1 (2) klauzulu prasībām, kas ir saistītas ar savstarpēju izmantojamību;
                                             
                                          
                                                ii)
                                             
                                             
                                                nodevu iekasētāju ceļa malā esošās stacionārās un mobilās iekārtas atbilst standartam EN 15509:2014. Itālijā nodevu iekasētāju ceļa malā esošās stacionārās un mobilās iekārtas minēto klauzulu vietā var atbilst ETSI ES 200674-1 V2.4.1 klauzulām, kas saistītas ar savstarpēju izmantojamību;
                                             
                                          
                              
                                    b)
                                 
                                 
                                    darījumu atbilstības pārbaudes reālā laikā saskaņā ar EN ISO 12813:2015 (3);
                                 
                              
                                    c)
                                 
                                 
                                    lokalizācijas pastiprināšanu (ja nepieciešams) saskaņā ar EN ISO 13141:2015 (4).
                                 
                              
                           EETS OBE atbilst 1. punkta a), b) un c) apakšpunktam. Kā noteikts Direktīvas (ES) 2019/520 3. panta 6. punktā, EETS OBE, kas paredzētas mazas noslodzes transportlīdzekļu lietotājiem, ir jāatbilst noteikumiem, kas minēti 1. punkta a) apakšpunktā.
                        Nodevu iekasētāji attiecībā uz savām ceļa malā esošajām stacionārām un mobilām iekārtām var ieviest jebkuru no noteikumiem, kas minēti 1. punkta a), b) un c) apakšpunktā un 2. punktā.
                        Ja nodevu iekasētājs attiecībā uz saskarni starp ceļa malā esošām iekārtām un OBE ievieš jaunu standarta versiju, saskarnei zināmu laika posmu jāturpina atbalstīt iepriekšējo standarta versiju, lai tā elektroniskā nodevu iekasēšanas sistēma joprojām būtu savietojama ar ekspluatācijā esošajām OBE. Nodevu iekasētājs minētā laika posma ilgumu publicē EETS apgabala paziņojumā, un tas nedrīkst būt īsāks kā divi gadi.
                     
                  
                        2.
                     
                     
                        Elektrooptiskas attēlu uzņēmējsistēmas pie nodevu iekasētāja ceļa malā esošajām stacionārajām vai mobilajām iekārtām, kas nodrošina automātisko numura zīmes atpazīšanu (ANPR), nodevas iekasēšanas sistēmās, kurās OBE uzstādīšanas un lietošana nav obligāta.
                     
                  
                        3.
                     
                     
                        Elektroniskās saskarnes starp attiecīgajām atbalsta sistēmām.
                        Nodevu iekasētāji ievieš tikai tos saskarņu aspektus, kas ir saistīti ar tehnoloģiju, ko izmanto to atbildībā esošajā EETS apgabalā (GNSS, DSRC un/vai ANPR).
                     
                  
                        3.1.
                     
                     
                        Turpmāk minētās atbalsta sistēmas saskarnes ievieš gan EETS pakalpojumu sniedzēji, gan nodevu iekasētāji neatkarīgi no EETS apgabalā izmantotās tehnoloģijas:
                        
                                    a)
                                 
                                 
                                    informācijas apmaiņa, lai atbalstītu izņēmumu nodošanu EETS pakalpojumu sniedzējiem no nodevu iekasētājiem;
                                 
                              
                                    b)
                                 
                                 
                                    
                                       EETS pakalpojumu sniedzēju un nodevu iekasētāju ar EETS lietotājiem saistīto sarakstu apmaiņa;
                                 
                              
                                    c)
                                 
                                 
                                    uzticamo objektu apmaiņa;
                                 
                              
                                    d)
                                 
                                 
                                    nodevas konteksta datu apmaiņa;
                                 
                              
                                    e)
                                 
                                 
                                    pēc izvēles – maksājumu pieprasījumu apmaiņa atbilstoši pieņemtajam uzņēmējdarbības modelim.
                                 
                              
                  
                        3.2.
                     
                     
                        Turpmāk minētās atbalsta sistēmas saskarnes papildus ievieš gan EETS pakalpojumu sniedzēji, gan nodevu iekasētāji attiecībā uz EETS apgabaliem, kuros ieviesta GNSS tehnoloģija:
                        
                                    a)
                                 
                                 
                                    globālas navigācijas satelītu sistēmas (GNSS) nodevu deklarāciju iesniegšana un validēšana;
                                 
                              
                                    b)
                                 
                                 
                                    pēc izvēles – maksājumu paziņojumu apmaiņa atbilstoši pieņemtajam uzņēmējdarbības modelim;
                                 
                              
                                    c)
                                 
                                 
                                    pēc izvēles – rēķinu informācijas apmaiņa atbilstoši pieņemtajam uzņēmējdarbības modelim.
                                 
                              
                  
                        3.3.
                     
                     
                        Turpmāk minētās atbalsta sistēmas saskarnes papildus ievieš gan EETS pakalpojumu sniedzēji, gan nodevu iekasētāji attiecībā uz EETS apgabaliem, kuros ieviesta DSRC tehnoloģija:
                        
                                    a)
                                 
                                 
                                    rēķinu informācijas apmaiņa;
                                 
                              
                                    b)
                                 
                                 
                                    pēc izvēles – to maksājumu pieprasījumu apmaiņa, kuru pamatā ir specializētu šaura diapazona sakaru (DSRC) iekasēšanas darījumi.
                                 
                              
                  
                        3.4.
                     
                     
                        Turpmāk minētās atbalsta sistēmas saskarnes papildus ievieš gan EETS pakalpojumu sniedzēji, gan nodevu iekasētāji attiecībā uz EETS apgabaliem, kuros ieviesta ANPR tehnoloģija:
                        
                                    a)
                                 
                                 
                                    pēc izvēles – rēķinu informācijas apmaiņa;
                                 
                              
                                    b)
                                 
                                 
                                    pēc izvēles – to maksājumu pieprasījumu apmaiņa, kuru pamatā ir ANPR iekasēšanas darījumi.
                                 
                              Elektroniskās saskarnes uz DSRC un GNSS balstītām shēmām starp attiecīgajām nodevu iekasētāja un EETS pakalpojumu sniedzēja atbalsta sistēmām vismaz piecus gadus no šīs īstenošanas regulas piemērošanas datuma atbilst CEN/TS 16986:2016 (5), kas labots ar CEN/TS 16986:2016/AC:2017. Ja nodevu iekasētājs vai EETS pakalpojumu sniedzējs ievieš jaunu kāda standarta versiju, tad, lai nodrošinātu atbalsta sistēmu nepārtrauktu savietojamību, tas zināmu laika posmu, kas ir ne mazāk kā divi gadi, turpina atbalstīt datu apmaiņu, kura ir savietojama ar standarta iepriekšējo versiju.
                     
                  
               (1)  Elektroniska maksas iekasēšana – DSRC savstarpējas izmantojamības lietojuma profils.
            
               (2)  Intelektiskās transporta sistēmas (ITS), ceļu transporta un satiksmes telemātika (RTTT), specializēti šaura diapazona sakari (DSRC). 1. daļa: tehniskie raksturlielumi un testēšanas metodes augsta datu pārraides ātruma (HDR) datu pārsūtīšanas ierīcēm, kas darbojas 5,8 GHz rūpniecības, zinātnes un medicīnas (ISM) joslā.
            
               (3)  Elektroniska maksas iekasēšana – atbilstības pārbaudes paziņojums autonomām sistēmām.
            
               (4)  Elektroniska maksas iekasēšana – lokalizācijas pastiprināšanas paziņojums autonomām sistēmām.
            
               (5)  Elektroniska maksas iekasēšana – savstarpējas izmantojamības lietojuma profils informācijas apmaiņai starp pakalpojuma sniegšanu un nodevu iekasēšanu.
         
      
      
         
            II PIELIKUMS
            EIROPAS CEĻU LIETOTĀJU NODEVU ELEKTRONISKĀS IEKASĒŠANAS PAKALPOJUMA APGABALA PAZIŅOJUMA MINIMĀLAIS SATURS
            Eiropas ceļu lietotāju nodevu elektroniskās iekasēšanas pakalpojuma (EETS) apgabala paziņojumā ir šāda informācija.
            
                        1.
                     
                     
                        Sadaļa par procesuālajiem nosacījumiem, kas nav diskriminējoši un satur vismaz šādu informāciju:
                        
                                    a)
                                 
                                 
                                    ceļu nodevas iekasēšanas darījuma politika (tai skaitā atļaujas parametri, nodevas konteksta dati, melnie saraksti);
                                 
                              
                                    b)
                                 
                                 
                                    procedūras un pakalpojumu līmeņa vienošanās (tai skaitā par formātu, kādā paziņojami nodevu deklarācijas dati vai rēķinu dati, nodevu deklarācijas datu pārsūtīšanas laiki un biežums, trūkstošo vai kļūdaino nodevu apstiprinātā procentuālā attiecība, nodevu deklarācijas datu precizitāte, operatīvās pieejamības darbība);
                                 
                              
                                    c)
                                 
                                 
                                    rēķinu sagatavošanas politika;
                                 
                              
                                    d)
                                 
                                 
                                    maksāšanas politika;
                                 
                              
                                    e)
                                 
                                 
                                    atsauce uz attiecīgo strīdu izšķiršanas iestādi un tās kompetenci saistībā ar strīdiem par EETS pakalpojumu sniedzēju un galvenā pakalpojumu sniedzēja atlīdzību;
                                 
                              
                                    f)
                                 
                                 
                                    komercnosacījumi.
                                 
                              
                  
                        1.1.
                     
                     
                        Komercnosacījumu sadaļā ir vismaz šādi uz EETS pakalpojumu sniedzējiem attiecināmi elementi:
                        
                                    a)
                                 
                                 
                                    piemērojamā fiksētā maksa, kuras pamatā ir nodevu iekasētāja izmaksas par EETS prasībām atbilstošas sistēmas nodrošināšanu, ekspluatāciju un uzturēšanu. Nodevu iekasētājs var EETS pakalpojumu sniedzējiem nepiemērot uz izmaksām balstīto fiksēto maksu, ja izmaksas par EETS prasībām atbilstošas sistēmas nodrošināšanu, ekspluatāciju un uzturēšanu ir iekļautas nodevā;
                                 
                              
                                    b)
                                 
                                 
                                    piemērojamā fiksētā maksa, kuru maksā EETS pakalpojumu sniedzēji un kuras pamatā ir izmaksas par akreditācijas procedūru, kas minēta Direktīvas (ES) 2019/520 2. panta 20) punktā, tai skaitā izmaksas saistībā ar procedūru, kurā novērtē savstarpējas izmantojamības komponentu atbilstību specifikācijām un piemērotību lietošanai;
                                 
                              
                                    c)
                                 
                                 
                                    piemērojamās prasības par bankas garantiju vai līdzvērtīgu finanšu instrumentu, kas nepārsniedz vidējo ikmēneša nodevas darījuma summu, ko par šo nodevas apgabalu maksā EETS pakalpojumu sniedzējs. Šo summu nosaka, pamatojoties uz kopējo nodevas darījuma summu, ko par šo nodevas apgabalu EETS pakalpojumu sniedzējs maksājis iepriekšējā gadā. Jauniem EETS pakalpojumu sniedzējiem un jauniem nodevas apgabaliem šīs summas pamatā ir sagaidāmā vidējā nodevas darījuma summa, ko aprēķina periodā par šo nodevas apgabalu maksā EETS pakalpojumu sniedzējs, ņemot vērā līgumu skaitu un vidējo nodevu par līgumu, kas aplēsti EETS pakalpojumu sniedzēja darījumdarbības plānā par konkrēto nodevas apgabalu.
                                 
                              
                  
                        1.2.
                     
                     
                        Komercnosacījumu sadaļā ir arī vismaz to elementu apraksts, kas izmantoti tās fiksētās un/vai mainīgās atlīdzības noteikšanā, kuru nodevu iekasētājs maksā EETS pakalpojumu sniedzējam. Atlīdzība var mainīties atkarībā no:
                        
                                    a)
                                 
                                 
                                    nodevas summas, ko EETS pakalpojumu sniedzējs iekasējis nodevu iekasētāja vārdā;
                                 
                              
                                    b)
                                 
                                 
                                    
                                       EETS pakalpojumu sniedzēja izsniegto transportlīdzekļa iekārtu (OBE) aktīvo vienību skaita, kuras ir lietošanā attiecīgā nodevu iekasētāja EETS nodevas apgabalā;
                                 
                              
                                    c)
                                 
                                 
                                    nodevu iekasēšanas darījumu skaita vai cita mobilo sakaru izmaksu rādītāja starp OBE un EETS pakalpojumu sniedzēja atbalsta sistēmu (ja vajadzīgs);
                                 
                              
                                    d)
                                 
                                 
                                    rēķiniem, ko EETS pakalpojumu sniedzējs izdevis EETS lietotājiem par nodevām, kuras jāmaksā par attiecīgā EETS apgabala lietošanu;
                                 
                              
                                    e)
                                 
                                 
                                    citiem pakalpojumiem, kurus EETS pakalpojumu sniedzējs nodevu iekasētājam sniedz kā ārpakalpojumus.
                                 
                              
                  
                        1.3.
                     
                     
                        Apgabala paziņojumā ietver arī konkrēto prasību aprakstu un galvenā pakalpojumu sniedzēja pienākumus, kuri atšķiras no tiem, kurus sniedz EETS pakalpojumu sniedzēji, un kuru dēļ galvenā pakalpojumu sniedzēja atlīdzība atšķiras no EETS pakalpojumu sniedzēja atlīdzības.
                     
                  
                        2.
                     
                     
                        Sadaļa, kurā iepriekš noteikti EETS pakalpojumu sniedzēja akreditācijas posmi attiecībā uz EETS apgabalu un akreditācijas procedūras indikatīvais ilgums. Šajā sadaļā pilnīgi izklāsta procedūru, kurā novērtē savstarpējas izmantojamības komponentu atbilstību specifikācijām un piemērotību lietošanai. Tajā norāda nepieciešamos sertifikātus, laboratoriskos un darbības testus un to indikatīvās izmaksas, kā arī kritērijus vai parametrus, pēc kuriem novērtē atbilstību specifikācijām.
                        Šajā sadaļā ietver atsauces uz visiem piemērojamajiem starptautiskajiem vai Eiropas standartiem, kas saistīti ar nodevu elektronisku iekasēšanu, un atbrīvojumus no to piemērošanas attiecīgajā EETS apgabalā. Tajā norāda arī visas attiecīgajam EETS apgabalam noteiktās tehniskās prasības, kas nav paredzētas starptautiskajos vai Eiropas standartos.
                        Visiem EETS pakalpojumu sniedzējiem piemēro vienādu atzīšanas procedūru.
                     
                  
                        3.
                     
                     
                        Sadaļa par nodevas konteksta datiem.
                     
                  
      
      
         
            III PIELIKUMS
            SAVSTARPĒJĀS IZMANTOJAMĪBAS KOMPONENTU ATBILSTĪBA SPECIFIKĀCIJĀM UN PIEMĒROTĪBA LIETOŠANAI
            Atbilstība specifikācijām
            Savstarpējas izmantojamības komponentu (ieskaitot ceļa malā esošo iekārtu un saskarņu) atbilstību prasībām, kas minētas Direktīvas (ES) 2019/520 15. panta 4. un 5. punktā, un visām attiecīgajām tehniskajām specifikācijām un standartiem pirms to laišanas tirgū pierāda, izmantojot kādu no turpmāk minētajām atbilstības novērtēšanas procedūrām, kas ir pielāgotas attiecīgās nozares īpatnībām, pamatojoties uz Lēmumā Nr. 768/2008/EK (1) paredzētajiem moduļiem:
            
                        a)
                     
                     
                        iekšējā ražošanas kontrole, kā noteikts I iedaļā (A modulis);
                     
                  
                        b)
                     
                     
                        ES tipa pārbaude, kā noteikts II iedaļā (B modulis), kam seko atbilstība tipam, pamatojoties uz iekšējo ražošanas kontroli, kā noteikts III iedaļā (C modulis).
                     
                  I.   A modulis. Iekšējā ražošanas kontrole
            
            Iekšējā ražošanas kontrole ir atbilstības novērtēšanas procedūra, ar kuru ražotājs izpilda a), b) un c) punktā norādītos pienākumus un nodrošina un deklarē uz savu atbildību, ka attiecīgie savstarpējas izmantojamības komponenti atbilst Direktīvas (ES) 2019/520 15. panta 4. un 5. punktā minētajām prasībām.
            
                        a)
                     
                     
                        Tehniskā dokumentācija
                        Ražotājs sagatavo tehnisko dokumentāciju. Uz dokumentācijas pamata ir iespējams novērtēt savstarpējas izmantojamības komponentu atbilstību attiecīgajām prasībām, un tajā ietver atbilstīgu apdraudējuma(-u) analīzi un novērtējumu. Tehniskajā dokumentācijā norāda piemērojamās prasības un, ciktāl tas ir nepieciešams novērtēšanai, tajā ietver savstarpējas izmantojamības komponenta konstrukciju, ražošanu un ekspluatāciju. Tehniskajā dokumentācijā attiecīgā gadījumā iekļauj vismaz šādus elementus:
                        
                                    i)
                                 
                                 
                                    savstarpējas izmantojamības komponenta vispārīgu aprakstu;
                                 
                              
                                    ii)
                                 
                                 
                                    konstrukcijas un ražošanas rasējumus, un sastāvdaļu, mezglu, elektrisko slēgumu shēmas u. c.;
                                 
                              
                                    iii)
                                 
                                 
                                    aprakstus un paskaidrojumus, kas vajadzīgi minēto rasējumu un shēmu, kā arī savstarpējās izmantojamības komponenta ekspluatācijas izpratnei;
                                 
                              
                                    iv)
                                 
                                 
                                    atsauci uz I pielikumā minēto saskarņu kategoriju;
                                 
                              
                                    v)
                                 
                                 
                                    pilnībā vai daļēji piemēroto standartu un/vai attiecīgo tehnisko specifikāciju sarakstu, un to risinājumu aprakstus, kas izmantoti, lai izpildītu I iedaļā minētās prasības;
                                 
                              
                                    vi)
                                 
                                 
                                    konstrukcijas aprēķinu, veikto pārbaužu u. c. rezultātus; un
                                 
                              
                                    vii)
                                 
                                 
                                    testa ziņojumus.
                                 
                              
                  
                        b)
                     
                     
                        Ražošana
                        Ražotājs veic visus vajadzīgos pasākumus, lai ražošanas process un tā pārraudzība nodrošinātu ražoto savstarpējas izmantojamības komponentu atbilstību a) punktā minētajai tehniskajai dokumentācijai un to tiesību aktu prasībām, kas uz tiem attiecas.
                     
                  
                        c)
                     
                     
                        EK atbilstības deklarācija
                        Ražotājs katram savstarpējas izmantojamības komponenta modelim rakstiski sagatavo EK atbilstības deklarāciju un glabā to kopā ar tehnisko dokumentāciju valsts iestāžu vajadzībām vismaz 10 gadus pēc savstarpējas izmantojamības komponenta laišanas tirgū. EK atbilstības deklarācijā norāda savstarpējas izmantojamības komponentu, kam šī deklarācija sagatavota.
                        EK atbilstības deklarācijas kopija pēc pieprasījuma ir pieejama visām attiecīgajām iestādēm.
                     
                  
                        d)
                     
                     
                        Pilnvarotais pārstāvis
                        Ražotāja pienākumus, kas noteikti b) punktā, viņa vārdā un uz viņa atbildību var pildīt viņa pilnvarotais pārstāvis ar noteikumu, ka tas ir paredzēts pilnvarā.
                     
                  II.   B modulis. ES tipa pārbaude
            
            
                     
                        1.
                     
                     
                        ES tipa pārbaude ir atbilstības novērtēšanas procedūras daļa, ar kuru paziņotā struktūra pārbauda savstarpējas izmantojamības komponenta tehnisko konstrukciju un verificē un apliecina, ka šā savstarpējas izmantojamības komponenta tehniskā konstrukcija atbilst tā tiesību akta prasībām, kas uz to attiecas.
                     
                  
                     
                        2.
                     
                     
                        ES tipa pārbaudi var veikt vienā no turpmāk minētajiem veidiem:
                        
                                    —
                                 
                                 
                                    pārbauda pilnīgi pabeigtu savstarpējas izmantojamības komponentu, kas ir reprezentatīvs paredzamās ražošanas paraugs (ražošanas tips),
                                 
                              
                                    —
                                 
                                 
                                    novērtē savstarpējas izmantojamības komponenta tehniskās konstrukcijas atbilstību, pārbaudot tehnisko dokumentāciju un 3. punktā minētos pierādījumus, kā arī pārbaudot savstarpējas izmantojamības komponenta, kas ir reprezentatīvs paredzamās ražošanas paraugs, vienu vai vairākas būtiskas detaļas (ražošanas tipa un konstrukcijas tipa kombinācija),
                                 
                              
                                    —
                                 
                                 
                                    novērtē savstarpējas izmantojamības komponenta tehniskās konstrukcijas atbilstību, pārbaudot tehnisko dokumentāciju un 3. punktā minētos pierādījumus, taču nepārbaudot paraugu (konstrukcijas tips).
                                 
                              
                  
                     
                        3.
                     
                     
                        Ražotājs iesniedz ES tipa pārbaudes pieteikumu vienai paziņotajai struktūrai pēc savas izvēles.
                        Pieteikumā iekļauj:
                        
                                    a)
                                 
                                 
                                    ražotāja nosaukumu un adresi un, ja pieteikumu iesniedz pilnvarots pārstāvis, arī viņa vārdu vai nosaukumu un adresi;
                                 
                              
                                    b)
                                 
                                 
                                    rakstisku paziņojumu, ka tāds pats pieteikums nav iesniegts nevienai citai paziņotajai struktūrai;
                                 
                              
                                    c)
                                 
                                 
                                    tehnisko dokumentāciju, ar kuru ir iespējams novērtēt savstarpējas izmantojamības komponentu atbilstību piemērojamām tiesību akta prasībām un kurā ir atbilstīga apdraudējuma(-u) analīze un novērtējums. Tehniskajā dokumentācijā norāda piemērojamās prasības un, ciktāl tas ir nepieciešams novērtēšanai, tajā ietver savstarpējas izmantojamības komponenta konstrukciju, ražošanu un ekspluatāciju. Tehniskajā dokumentācijā attiecīgā gadījumā iekļauj vismaz šādus elementus:
                                    
                                                i)
                                             
                                             
                                                savstarpējas izmantojamības komponenta vispārīgu aprakstu;
                                             
                                          
                                                ii)
                                             
                                             
                                                konstrukcijas un ražošanas rasējumus, un sastāvdaļu, mezglu, elektrisko slēgumu shēmas u. c.;
                                             
                                          
                                                iii)
                                             
                                             
                                                aprakstus un paskaidrojumus, kas vajadzīgi minēto rasējumu un shēmu, kā arī savstarpējās izmantojamības komponenta ekspluatācijas izpratnei;
                                             
                                          
                                                iv)
                                             
                                             
                                                to pilnībā vai daļēji piemēroto harmonizētu standartu un/vai attiecīgo tehnisko specifikāciju sarakstu, uz kurām ir publicētas atsauces Eiropas Savienības Oficiālajā Vēstnesī, un, ja minētie harmonizētie standarti netiek piemēroti, to risinājumu aprakstus, kas izmantoti tiesību akta pamatprasību izpildei. Ja harmonizētie standarti tiek piemēroti daļēji, tehniskajā dokumentācijā norāda, kuras standartu daļas tiek piemērotas;
                                             
                                          
                                                v)
                                             
                                             
                                                konstrukcijas aprēķinu, veikto pārbaužu u. c. rezultātus; un
                                             
                                          
                                                vi)
                                             
                                             
                                                testa ziņojumus;
                                             
                                          
                              
                                    d)
                                 
                                 
                                    reprezentatīvus paredzamās ražošanas paraugus. Paziņotā struktūra var pieprasīt papildu paraugus, ja tie vajadzīgi testu programmas veikšanai;
                                 
                              
                                    e)
                                 
                                 
                                    papildu pierādījumus, kas apliecina tehniskās konstrukcijas piemērotību. Šajos pierādījumos norāda visus izmantotos dokumentus, jo īpaši, ja attiecīgie harmonizētie standarti un/vai tehniskās specifikācijas netiek piemēroti pilnībā. Pierādījumos vajadzības gadījumā iekļauj to testu rezultātus, kurus ražotāja vārdā un uz ražotāja atbildību veikusi ražotāja atbilstīgā laboratorija vai cita testēšanas laboratorija.
                                 
                              
                  
                     
                        4.
                     
                     
                        Paziņotā struktūra:
                        attiecībā uz savstarpējas izmantojamības komponentu:
                     
                  
                     
                        4.1.
                     
                     
                        pārbauda tehnisko dokumentāciju un pierādījumus, lai novērtētu savstarpējas izmantojamības komponenta tehniskās konstrukcijas atbilstību;
                        attiecībā uz paraugu(-iem):
                     
                  
                     
                        4.2.
                     
                     
                        verificē, ka paraugs(-i) ir ražots(-i) atbilstīgi minētajai tehniskajai dokumentācijai, un noskaidro, kuri elementi ir konstruēti saskaņā ar atbilstīgo harmonizēto standartu un/vai tehnisko specifikāciju piemērojamajiem noteikumiem, kā arī to, kuri elementi konstruēti, nepiemērojot šo standartu attiecīgos noteikumus;
                     
                  
                     
                        4.3.
                     
                     
                        veic atbilstīgas pārbaudes un testus vai nodrošina to veikšanu, lai pārbaudītu, vai gadījumos, kad ražotājs izvēlējies piemērot attiecīgajos harmonizētajos standartos un/vai tehniskajās specifikācijās paredzētos risinājumus, tie piemēroti pareizi;
                     
                  
                     
                        4.4.
                     
                     
                        veic attiecīgās pārbaudes un testus vai nodrošina to veikšanu, lai pārbaudītu, vai gadījumos, kad attiecīgajos harmonizētajos standartos un/vai tehniskajās specifikācijās paredzētie risinājumi netiek piemēroti, ražotāja izvēlētie risinājumi atbilst attiecīgajām tiesību akta pamatprasībām;
                     
                  
                     
                        4.5.
                     
                     
                        vienojas ar ražotāju par vietu, kur tiks veiktas šīs pārbaudes un testēšana.
                     
                  
                     
                        5.
                     
                     
                        Paziņotā struktūra sagatavo izvērtējuma ziņojumu, kurā norāda pasākumus, kas veikti saskaņā ar 4. punktu, un to rezultātus. Neskarot savus pienākumus pret paziņojošajām iestādēm, paziņotā struktūra drīkst pilnīgi vai daļēji izpaust šā ziņojuma saturu tikai ar ražotāja piekrišanu.
                     
                  
                     
                        6.
                     
                     
                        Ja tips atbilst konkrētā tiesību akta prasībām, ko piemēro attiecīgajam savstarpējas izmantojamības komponentam, paziņotā struktūra izdod ražotājam ES tipa pārbaudes sertifikātu. Sertifikātā norāda ražotāja nosaukumu un adresi, pārbaudes secinājumus, sertifikāta derīguma nosacījumus (ja tādi ir) un datus, kas vajadzīgi apstiprinātā tipa identifikācijai. Sertifikātam var būt viens vai vairāki pielikumi.
                        Sertifikātā un tā pielikumos ir visa attiecīgā informācija, kas ļauj izvērtēt izgatavoto savstarpējas izmantojamības komponentu atbilstību pārbaudītajam tipam un kas ļauj veikt kontrolpārbaudi ekspluatācijas laikā.
                        Ja tips neatbilst piemērojamajām tiesību akta prasībām, paziņotā struktūra neizdod ES tipa pārbaudes sertifikātu un informē pieteikuma iesniedzēju par šo lēmumu, sniedzot sīku sertifikāta neizdošanas pamatojumu.
                     
                  
                     
                        7.
                     
                     
                        Paziņotā struktūra seko līdzi vispārpieņemto standartu izmaiņām, kas norāda, ka apstiprinātais tips varētu vairs neatbilst piemērojamajām tiesību akta prasībām, un nosaka, vai šādu izmaiņu rezultātā ir nepieciešams veikt sīkāku izpēti. Ja tā ir nepieciešama, paziņotā struktūra par to informē ražotāju.
                        Ražotājs informē paziņoto struktūru, kura glabā ar ES tipa pārbaudes sertifikātu saistīto tehnisko dokumentāciju, par visiem apstiprinātā tipa pārveidojumiem, kas var ietekmēt savstarpējas izmantojamības komponenta atbilstību tiesību aktā noteiktajām pamatprasībām vai sertifikāta derīguma nosacījumus. Šādiem pārveidojumiem ir vajadzīgs papildu apstiprinājums, ko pievieno kā papildinājumu sākotnējam ES tipa pārbaudes sertifikātam.
                     
                  
                     
                        8.
                     
                     
                        Katra paziņotā struktūra informē paziņojušās iestādes par izdotajiem un atsauktajiem ES tipa pārbaudes sertifikātiem un/vai to papildinājumiem un periodiski vai pēc pieprasījuma iesniedz paziņojušajām iestādēm tādu sertifikātu un/vai to papildinājumu sarakstu, kuri ir noraidīti vai kuru darbība ir pārtraukta vai citādi ierobežota.
                        Katra paziņotā struktūra informē pārējās paziņotās struktūras par ES tipa pārbaudes sertifikātiem un/vai to papildinājumiem, ko tā ir noraidījusi, atsaukusi vai kuru darbību tā ir apturējusi vai citādi ierobežojusi, un pēc pieprasījuma informē par tās izdotajiem sertifikātiem un/vai to papildinājumiem.
                        Komisija, dalībvalstis un pārējās paziņotās struktūras, iesniedzot pieprasījumu, var saņemt ES tipa pārbaudes sertifikātu un/vai to papildinājumu kopijas. Pēc pieprasījuma Komisija un dalībvalstis var saņemt tehniskās dokumentācijas un paziņotās struktūras veikto pārbaužu rezultātu kopiju. Paziņotā struktūra glabā ES tipa pārbaudes sertifikāta, tā pielikumu un papildinājumu, tehniskās dokumentācijas, tai skaitā arī ražotāja iesniegtās dokumentācijas, kopiju līdz sertifikāta derīguma beigām.
                     
                  
                     
                        9.
                     
                     
                        Ražotājs glabā ES tipa pārbaudes sertifikāta, tā pielikumu un papildinājumu kopiju kopā ar tehnisko dokumentāciju valsts iestāžu vajadzībām 10 gadus pēc savstarpējas izmantojamības komponenta laišanas tirgū.
                     
                  
                     
                        10.
                     
                     
                        Ražotāja pilnvarotais pārstāvis var iesniegt 3. punktā minēto pieteikumu un pildīt pienākumus, kas noteikti 7. un 9. punktā, ar noteikumu, ka tie ir paredzēti pilnvarā.
                     
                  III.   C modulis. Atbilstība tipam, pamatojoties uz iekšējo ražošanas kontroli
            
            
                     
                        1.
                     
                     
                        Atbilstība tipam, pamatojoties uz iekšējo ražošanas kontroli, ir atbilstības novērtēšanas procedūras daļa, ar kuru ražotājs izpilda 2. un 3. punktā noteiktos pienākumus, un nodrošina un paziņo, ka attiecīgie savstarpējas izmantojamības komponenti atbilst tipam, kas aprakstīts ES tipa pārbaudes sertifikātā, un tā tiesību akta prasībām, kurš uz tiem attiecas.
                     
                  
                     
                        2.
                     
                     
                        Ražošana
                        Ražotājs veic visus vajadzīgos pasākumus, lai ražošanas process un tā pārraudzība nodrošinātu ražoto savstarpējas izmantojamības komponentu atbilstību apstiprinātajam tipam, kas aprakstīts ES tipa pārbaudes sertifikātā, un tā tiesību akta prasībām, kurš uz tiem attiecas.
                     
                  
                     
                        3.
                     
                     
                        Atbilstības zīme un atbilstības deklarācija
                        
                                    3.1.
                                 
                                 
                                    Kā noteikts tiesību aktā, ražotājs uzliek paredzēto atbilstības zīmi katram atsevišķam savstarpējas izmantojamības komponentam, kurš atbilst EK tipa pārbaudes sertifikātā aprakstītajam tipam un piemērojamajām tiesību akta prasībām.
                                 
                              
                                    3.2.
                                 
                                 
                                    Ražotājs rakstiski sagatavo savstarpējas izmantojamības komponenta modeļa atbilstības deklarāciju un glabā to valsts iestāžu vajadzībām 10 gadus pēc savstarpējas izmantojamības komponenta laišanas tirgū. Atbilstības deklarācijā norāda savstarpējas izmantojamības komponenta modeli, kam šī deklarācija sagatavota.
                                    Atbilstības deklarācijas kopiju pēc pieprasījuma dara pieejamu visām attiecīgajām iestādēm.
                                 
                              
                  
                     
                        4.
                     
                     
                        Pilnvarotais pārstāvis
                        Ražotāja pienākumus, kas noteikti 3. punktā, viņa vārdā un uz viņa atbildību var pildīt pilnvarotais pārstāvis ar noteikumu, ka tie ir paredzēti pilnvarā.
                     
                  IV.   Testu specifikācijas
            
            Īstenošanas atbilstību prasībām, kas minētas šīs īstenošanas regulas I pielikuma 1. punktā un Direktīvas (ES) 2019/520 5. panta 4. punktā, var izvērtēt, piemērojot šādas testu specifikācijas:
            
                        —
                     
                     
                        šīs īstenošanas regulas I pielikuma 1. punkta a) apakšpunktu saistībā ar DSRC iekasēšanas darījumiem: attiecīgi EN 15876-1:2016 (2), ETSI TS 102 708-1-1:2010 (3), ETSI TS 102 708-1-2:2010 (4), ETSI TS 102 708-2-1:2013 (5) un ETSI TS 102 708-2-2:2018 (6),
                     
                  
                        —
                     
                     
                        šīs īstenošanas regulas I pielikuma 1. punkta b) apakšpunktu saistībā ar darījumu atbilstības pārbaudēm reālā laikā saskaņā ar EN ISO 13143-1:2016 (7),
                     
                  
                        —
                     
                     
                        šīs īstenošanas regulas I pielikuma 1. punkta c) apakšpunktu saistībā ar lokalizācijas pastiprināšanu saskaņā ar EN ISO 13140-1:2016 (8).
                     
                  V.   Piemērotība lietošanai (pakalpojuma savstarpējā izmantojamība)
            
            Savstarpējas izmantojamības komponentu piemērotība lietošanai tiek novērtēta pēc tādu ekspluatācijā esošo komponentu darbības vai lietošanas, kas ir pienācīgi integrēti tāda(-u) nodevu iekasētāja(-u) EETS nodevu iekasēšanas sistēmā (tai skaitā testa vidēs), kura(-u) apgabalā(-os) transportlīdzekļa iekārtai jāatrodas kustībā konkrētu darbības laiku. Lai novērtētu piemērotību lietošanai, var veikt testus, kas iepriekš noteikti EETS apgabala paziņojumā vai eksperimentālus testus ar reāliem lietotājiem. Nodevu iekasētājs vai tā pilnvarotais pārstāvis, kā arī EETS pakalpojumu sniedzējs, ražotājs vai pilnvarotais pārstāvis un paziņotā struktūra, kurai EETS pakalpojumu sniedzējs iesniedzis pieteikumu, izpilda katru novērtējuma posmu, kurā pārbauda piemērotību lietošanai, pamatojoties uz izmērāmiem kritērijiem vai parametriem, kas EETS apgabala paziņojumā noteikti saskaņā ar II pielikumu.
            Lai šādu novērtējumu veiktu, izmantojot ekspluatācijas pieredzi, kas gūta, lai pierādītu komponentu savstarpēju izmantojamību ekspluatācijā, ražotājs, EETS pakalpojumu sniedzējs vai pilnvarotais pārstāvis vai nu sadarbojas tieši ar nodevu iekasētāju(-iem), vai iesniedz pieteikumu paziņotajai struktūrai, ievērojot a) un b) punkta prasības. Attiecīgais nodevu iekasētājs var pieprasīt, lai testi un/vai eksperimentālie testi tiktu veikti ar nodevu iekasētāja infrastruktūru, neatkarīgi no tā, vai EETS pakalpojumu sniedzējs izvēlas sadarboties ar nodevu iekasētāju tieši vai iesniedz pieteikumu paziņotajai struktūrai.
            
                        a)
                     
                     
                        Ja EETS pakalpojumu sniedzējs sadarbojas tieši ar nodevu iekasētāju(-iem), kura(-u) apgabalā transportlīdzekļa iekārta atradīsies kustībā:
                        ražotājs, EETS pakalpojumu sniedzējs vai pilnvarots pārstāvis:
                        
                                    1)
                                 
                                 
                                    nodrošina testus vai nodod ekspluatēšanai vienu vai vairākus paraugus, kas reprezentē savstarpējas izmantojamības komponentu(-us), ievērojot nodevu iekasētāja(-u) prasības;
                                 
                              
                                    2)
                                 
                                 
                                    pārrauga savstarpējas izmantojamības komponenta(-u) ekspluatācijas īpašības, izmantojot procedūru, par kuru ir panākta vienošanās ar nodevu iekasētāju(-iem), kas šo procedūru ir pārbaudījis(-uši);
                                 
                              
                                    3)
                                 
                                 
                                    sniedz pierādījumus nodevu iekasētājam(-iem) par to, ka savstarpējas izmantojamības komponenti atbilst visām nodevu iekasētāja(-u) noteiktajām savstarpējas izmantojamības prasībām;
                                 
                              
                                    4)
                                 
                                 
                                    sagatavo deklarāciju par piemērotību lietošanai ar nosacījumu, ka tiek saņemts nodevu iekasētāja(-u) sniegts apliecinājums par piemērotību lietošanai. Deklarācija par piemērotību lietošanai apliecina to, ka nodevu iekasētājs(-i) ir novērtējis(-uši) EETS savstarpējas izmantojamības komponentu piemērotību lietošanai šā (šo) nodevu iekasētāja(-u) EETS vidē;
                                 
                              nodevu iekasētājs:
                        
                                    1)
                                 
                                 
                                    skaidri nosaka ekspluatācijas pieredzes validācijas programmu;
                                 
                              
                                    2)
                                 
                                 
                                    apstiprina ekspluatācijas īpašību pārraudzības procedūru savos iekasēšanas apgabalos un veic konkrētas verifikācijas;
                                 
                              
                                    3)
                                 
                                 
                                    novērtē savstarpēju izmantojamību ekspluatācijā savā sistēmā;
                                 
                              
                                    4)
                                 
                                 
                                    apliecina piemērotību izmantošanai savos nodevu iekasēšanas apgabalos, ja savstarpējas izmantojamības komponentu īpašības ir atbilstošas.
                                 
                              
                  
                        b)
                     
                     
                        Ja EETS pakalpojumu sniedzējs iesniedz pieteikumu paziņotajai struktūrai, ražotājs, EETS pakalpojumu sniedzējs vai pilnvarotais pārstāvis:
                        
                                    1)
                                 
                                 
                                    nodrošina testus vai nodod ekspluatēšanai vienu vai vairākus paraugus, kas reprezentē savstarpējas izmantojamības komponentu(-us), ievērojot nodevu iekasētāja(-u) prasības;
                                 
                              
                                    2)
                                 
                                 
                                    pārrauga savstarpējas izmantojamības komponentu ekspluatācijas īpašības, izmantojot paziņotās struktūras apstiprinātu un pārbaudītu procedūru;
                                 
                              
                                    3)
                                 
                                 
                                    paziņotai struktūrai pierāda, ka savstarpējas izmantojamības komponents(-i) atbilst visām nodevu iekasētāja(-u) savstarpējas izmantojamības prasībām, tai skaitā ekspluatācijas pieredzes rezultātiem;
                                 
                              
                                    4)
                                 
                                 
                                    sagatavo EK deklarāciju par piemērotību lietošanai ar nosacījumu, ka tiek saņemts paziņotās struktūras sniegts sertifikāts par piemērotību lietošanai. EK deklarācija par piemērotību lietošanai apliecina to, ka paziņotā iestāde ir novērtējusi EETS savstarpējas izmantojamības komponentu piemērotību lietošanai izvēlētā(-o) nodevu iekasētāja(-u) EETS apgabalā un vidē, jo īpaši – ja tas attiecas uz saskarnēm – saistībā ar pārbaudāmajām (galvenokārt funkcionālajām) tehniskajām specifikācijām;
                                 
                              paziņotā struktūra:
                        
                                    1)
                                 
                                 
                                    ņem vērā EK deklarāciju par atbilstību specifikācijām, kā arī prasības, kas noteiktas nodevu iekasētāja(-u) EETS apgabala paziņojumā;
                                 
                              
                                    2)
                                 
                                 
                                    sadarbojas ar attiecīgo(-ajiem) nodevu iekasētāju(-iem);
                                 
                              
                                    3)
                                 
                                 
                                    verificē tehnisko dokumentāciju un ekspluatācijas pieredzes validācijas programmu;
                                 
                              
                                    4)
                                 
                                 
                                    apstiprina ekspluatācijas īpašību pārraudzības procedūru un nodrošina īpašu uzraudzību;
                                 
                              
                                    5)
                                 
                                 
                                    novērtē savstarpēju izmantojamību ekspluatācijā ar nodevu iekasētāja sistēmām un darbības procesiem;
                                 
                              
                                    6)
                                 
                                 
                                    izdod sertifikātu par piemērotību lietošanai, ja savstarpējas izmantojamības komponentu īpašības ir atbilstošas;
                                 
                              
                                    7)
                                 
                                 
                                    izdod paskaidrojošu ziņojumu, ja savstarpējas izmantojamības komponenta(-u) īpašības nav atbilstošas. Ziņojumā ietver arī informāciju par problēmām, kas var rasties, ja nodevu iekasētāja sistēmas un procesi neatbilst attiecīgajiem standartiem un tehniskajām specifikācijām. Ja nepieciešams, ziņojumā izklāsta ieteikumus šo problēmu risināšanai.
                                 
                              
                  VI.   Deklarāciju par atbilstību specifikācijām un deklarāciju par piemērotību lietošanai saturs un formāts
            
            
                     
                        1.
                     
                     
                        EK atbilstības deklarācijas saturs
                        EK atbilstības deklarācijā norāda, ka ir pierādīta atbilstība prasībām, kas noteiktas Direktīvas (ES) 2019/520 15. panta 4., 5. un 6. punktā.
                        EK atbilstības deklarācijas struktūras paraugs ir šīs iedaļas 2. punktā. Tajā ietver šā pielikuma attiecīgajos paraugos minētos elementus, un to pastāvīgi atjaunina. EK atbilstības deklarāciju tulko tajā valodā vai valodās, ko nosaka dalībvalsts, kuras tirgū savstarpējas izmantojamības komponents ir laists vai padarīts pieejams.
                        Sagatavojot EK atbilstības deklarāciju, ražotājs uzņemas atbildību par savstarpējas izmantojamības komponenta atbilstību.
                     
                  
                     
                        2.
                     
                     
                        EK atbilstības deklarācijas paraugs
                        
                                    1.
                                 
                                 
                                    Nr. … (unikāls savstarpējas izmantojamības komponenta identifikācijas numurs):
                                 
                              
                                    2.
                                 
                                 
                                    Ražotāja vai viņa pilnvarotā pārstāvja vārds, uzvārds/nosaukums un adrese:
                                 
                              
                                    3.
                                 
                                 
                                    Šī atbilstības deklarācija ir izdota vienīgi uz šāda ražotāja (vai uzstādītāja) atbildību:
                                 
                              
                                    4.
                                 
                                 
                                    Deklarācijas priekšmets (savstarpējas izmantojamības komponenta identifikācija, kas nodrošina tā izsekojamību; vajadzības gadījumā var pievienot fotogrāfiju):
                                 
                              
                                    5.
                                 
                                 
                                    Iepriekš aprakstītais deklarācijas priekšmets atbilst attiecīgajiem Savienības saskaņošanas tiesību aktiem: …
                                 
                              
                                    6.
                                 
                                 
                                    Norādes uz attiecīgajiem harmonizētajiem standartiem vai norādes uz specifikācijām, attiecībā uz ko tiek deklarēta atbilstība:
                                 
                              
                                    7.
                                 
                                 
                                    Attiecīgā gadījumā paziņotā struktūra … (nosaukums, numurs) … ir veikusi … (darbības apraksts) … un izdevusi sertifikātu: …
                                 
                              
                                    8.
                                 
                                 
                                    Papildinformācija:
                                 
                              
                  Parakstīta šādas personas vārdā: …
            (izdošanas vieta un datums):
            (vārds un uzvārds, amats) (paraksts):
            EK deklarācijas par piemērotību lietošanai un pavaddokumenti jādatē un jāparaksta.
            Šīm deklarācijām jābūt tajā pašā valodā, kādā ir rakstītas lietošanas instrukcijas, un tām jāsatur šāda informācija:
            
                        a)
                     
                     
                        atsauces uz attiecīgajiem tiesību aktiem;
                     
                  
                        b)
                     
                     
                        ražotāja, EETS pakalpojumu sniedzēja vai Savienībā reģistrēta pilnvarotā pārstāvja vārds, uzvārds/nosaukums un adrese (norāda pilnvarotā pārstāvja nosaukumu un pilnu adresi un arī ražotāja nosaukumu);
                     
                  
                        c)
                     
                     
                        savstarpējas izmantojamības komponenta(-u) apraksts (marka, tips, versija u. c.);
                     
                  
                        d)
                     
                     
                        tās procedūras apraksts, kura jāievēro, deklarējot atbilstību specifikācijām vai piemērotību lietošanai;
                     
                  
                        e)
                     
                     
                        visas būtiskās prasības, kam atbilst savstarpējas izmantojamības komponenti, jo īpaši to izmantošanas nosacījumi;
                     
                  
                        f)
                     
                     
                        ja nepieciešams, tā (to) nodevu iekasētāja(-u) vai tās (to) paziņotās(-o) struktūras(-u) nosaukums un adrese, kas piedalījušies atbilstības specifikācijām vai piemērotības lietošanai novērtēšanas procedūrā;
                     
                  
                        g)
                     
                     
                        ja nepieciešams, atsauce uz tehniskajām specifikācijām;
                     
                  
                        h)
                     
                     
                        ziņas par parakstītāju, kam piešķirtas pilnvaras uzņemties saistības ražotāja vai Savienībā reģistrēta ražotāja pilnvarotā pārstāvja vārdā.
                     
                  
               (1)  Eiropas Parlamenta un Padomes 2008. gada 9. jūlija Lēmums Nr. 768/2008/EK par produktu tirdzniecības vienotu sistēmu un ar ko atceļ Padomes Lēmumu 93/465/EEK (OV L 218, 13.8.2008., 82. lpp.).
            
               (2)  Elektroniska maksas iekasēšana – transportlīdzekļa un ceļa malā esošas iekārtas atbilstības standartam EN 15509 izvērtēšana.
            
               (3)  Intelektiskās transporta sistēmas (ITS), RTTT, testa specifikācijas augsta datu pārraides ātruma (HDR) datu pārsūtīšanas ierīcēm, kas darbojas 5,8 GHz ISM joslā; 1. daļa: datu posma slānis; 1. apakšdaļa: protokola īstenošanas atbilstības formulējuma (PICS) proformas specifikācija.
            
               (4)  Intelektiskās transporta sistēmas (ITS), RTTT, testa specifikācijas augsta datu pārraides ātruma (HDR) datu pārsūtīšanas ierīcēm, kas darbojas 5,8 GHz ISM joslā; 1. daļa: datu posma slānis; 2. apakšdaļa: testu komplekta struktūra un testa nolūks (TSS&TP).
            
               (5)  Intelektiskās transporta sistēmas (ITS), RTTT, testa specifikācijas augsta datu pārraides ātruma (HDR) datu pārsūtīšanas ierīcēm, kas darbojas 5,8 GHz ISM joslā; 2. daļa: lietojumslānis; 1. apakšdaļa: protokola īstenošanas atbilstības formulējuma (PICS) proformas specifikācija.
            
               (6)  Intelektiskās transporta sistēmas (ITS), RTTT, testa specifikācijas augsta datu pārraides ātruma (HDR) datu pārsūtīšanas ierīcēm, kas darbojas 5,8 GHz ISM joslā; 2. daļa: lietojumslānis; 2. apakšdaļa: testu komplekta struktūra un testa nolūks (TSS&TP).
            
               (7)  Elektroniska maksas iekasēšana – transportlīdzekļa un ceļa malā esošas iekārtas atbilstības standartam ISO 12813 izvērtēšana; 1. daļa: testu komplekta struktūra un testa nolūks.
            
               (8)  Elektroniska maksas iekasēšana – transportlīdzekļa un ceļa malā esošas iekārtas atbilstības standartam ISO 13141 izvērtēšana; 1. daļa: testu komplekta struktūra un testa nolūks.